CELEX: 62008TJ0156
Appell
Servizz pubbliku

1.
Proċedura – Rikors promotur – Rekwiżiti proċedurali – Espożizzjoni tat-talbiet tar-rikors
(Regoli tal-Proċedura tal-Qorti tal-Prim’Istanza, Artikolu 44(1)(ċ) u (d))
2.
Uffiċjali – Rikors – Att li jikkawża preġudizzju – Kunċett – Att preparatorju – Miżuri meħuda matul il-perijodu ta’ prova
ta’ uffiċjal – Esklużjoni
(Regolamenti tal-Persunal, Artikoli 34, 90 u 91)
3.
Uffiċjali – Rikors – Kuntest proċedurali – Artikolu 236 KE u Artikoli 90 u 91 tar-Regolamenti tal-Persunal – Rikors għad-danni
bbażat fuq ksur tar-Regolament Nru 45/2001
(Artikolu 236 KE; Regolamenti tal-Persunal, Artikoli 90 u 91; Regolament tal-Parlament Ewropew u tal-Kunsill Nru 45/2001)
4.
Dritt Komunitarju – Prinċipji – Drittijiet tad-difiża – Dritt għal smigħ quddiem qorti – Obbligu li l-allegazzjonijiet kollha
tal-partijiet jiddaħħlu fid-deċiżjoni – Assenza
1.
Sabiex ir-rekwiżiti tal-Artikolu 44(1)(ċ) u (d) tar-Regoli tal-Proċedura tal-Qorti tal-Prim’Istanza jiġu sodisafatti, ir-rikors
m’għandux neċessarjament jinkludi t-talbiet formali sa fejn mill-argument globali tar-rikorrenti jirriżulta liema huwa l-att
inkwistjoni. Madankollu, rikors li ma jsemmix espressament l-att li tiegħu qed jintalab l-annullament u li ma jippermettix
li l-imsemmi att jiġi identifikat b’mod preċiż biżżejjed ma jistax jissodisfa r-rekwiżiti msemmija iktar ’il fuq.
(ara l-punti 36 u 37)
Referenza: Il-Qorti tal-Ġustizzja 7 ta’ Frar 1994, PIA Hifi vs Il-Kummissjoni, C‑388/93, Ġabra p. I‑387, punt 10
2.
Meta inkwistjoni jkun hemm atti jew id-deċiżjonijet li t-tfassil tagħhom jitwettaq f’diversi fażijiet, b’mod partikolari fit-tmiem
ta’ proċedura interna, bħala prinċipju jikostitwixxux att li jista’ jiġi kkontestat biss dawk il-miżuri li jistabbilixxu b’mod
definittiv il-pożizzjoni tal-istituzzjoni fit-tmiem ta’ din il-proċedura, bl-esklużjoni tal-miżuri
interim
, li l-għan tagħhom huwa li jippreparaw id-deċiżjoni finali. L-atti preparatori ta’ deċiżjoni ma jikkawżawx preġudizzju u
huwa biss meta tippreżenta rikors kontra d-deċiżjoni meħuda fit-tmiem tal-proċedua li r-rikorrenti tista’ ssostni l-irregolarità
tal-atti preċedenti strettament marbuta mal-imsemmija deċiżjoni.
Dan huwa preċiżament il-każ tar-rapporti dwar il-perijodu ta’ prova, li l-għan tagħhom huwa li jipprepara d-deċiżjoni tal-amministrazzjoni
fir-rigward tal-ħatra tal-interessat fit-tmien tal-perijodu ta’ prova tiegħu jew tat-tkeċċija tiegħu, u tal-miżuri relatati
mal-iżvolġiment tal-perijodu ta’ prova, adottati fuq il-bażi tal-Artikolu 34 tar-Regolamenti tal-Persunal, bħalma hija d-deċiżjoni
li l-uffiċjal bi prova jiġi assenjat għal servizz ieħor sabiex ikompli l-perijodu ta’ prova tiegħu jew id-deċiżjoni li l-perijodu
ta’ prova tiegħu jittawwal. Huwa evidenti li dawn il-miżuri għandhom l-għan li jippermettu lill-amministrazzjoni twettaq evalwazzjoni
aħjar tal-kwalitajiet tal-uffiċjal bi prova, kif ukoll sabiex jippreparaw id-deċiżjoni tal-ħatra jew tat-tkeċċija tal-persuna
kkonċernata li għandha tiġi adottat fit-tmiem tal-perijodu ta’ prova u għaldaqstant, dawn il-miżuri, ma jistgħux jiġu kkontestati,
b’mod awtonomu, permezz ta’ rikors għall-annullament. Peress li dawn il-miżuri, fihom infushom, ma jbiddlux is-sitwazzjoni
ġuridika tal-uffiċjal inkwistjoni dawn ma jistgħux jiġu kklassifikati bħala atti li jikkawża preġudizzju u dan minkejja l-fatt
li jinkludu evalwazzjonijiet negattivi dwaru. Dawn l-evalwazzjonijiet jistgħu, jekk ikun il-każ, ikunu s-suġġett ta’ kawża
għal kumpens tad-dannu allegatament subit mill-interessat.
(ara l-punti 49, 55, 56 u 58)
Referenza: Il-Qorti tal-Prim’Istanza 8 ta’ Marzu 2005, D vs Il-BĊE, T‑275/02, ĠabraSP p. I‑A‑51 u II‑211, punt 44, u l-ġurisprudenza
ċċitata.
3.
Rikors għad-danni, ippreżentat minn uffiċjal kontra l-istituzzjoni li magħha jaħdem u bbażat fuq l-allegat ksur, imwettaq
minn din l-istituzzjoni, tar-Regolament Nru 45/2001, dwar il-protezzjoni ta’ individwu fir-rigward tal-ipproċessar ta’ data
personali mill-istituzzjonijiet u l-korpi tal-Komunità u dwar il-movement liberu ta’ dak id-data, jidħol fil-kuntest tal-Artikolu
236 KE u l-Artikoli 90 u 91 tar-Regolamenti tal-Persunal u l-ammissibbiltà tiegħu hija għalhekk suġġetta għall-osservanza
tal-proċedura prekontenzjuża prevista mir-Regolamenti tal-Persunal. L-ebda dispożizzjoni li tmur kontra dan ma tinsab fir-Regolament
Nru 45/2001.
(ara l-punt 73)
4.
Id-dritt għal smigħ fil-kuntest ta’ proċedura ġudizzjarji ma jimplikax li l-qorti għandha ddaħħal integralment l-allegazzjonijiet
kollha ta’ kull waħda mill-partijiet fid-deċiżjoni tagħha. Il-qorti, wara li tkun semgħet l-allegazzjonijiet tal-partijiet
u wara li tkun evalwat il-provi, għandha tiddeċiedi fuq it-talbiet tar-rikors u għandha timmotiva d-deċiżjoni tagħha.
(ara l-punt 87)
Referenza: Il-Qorti tal-Ġustizzja 10 ta’ Diċembru 1998, Schröder
et
vs Il-Kummissjoni, C‑221/97 P, Ġabra p. I‑8255, punt 24